13. ΑΝΑΓΚ. ΝΟΜΟΣ υπ’ αριθ. 2783 της 30/30 Ιαν. 1941 Εισαγωγικός Νόμος του Αστικού Κώδικος. Ίσχυσεν από 23 Φεβρ. 1946 (βλ. τόμ. 7 σελ. 203). Άρθρ.107.-Οι διοικούντες σωματεία δέον να είναι πολίται Έλληνες. Επί σωματείου, εις ο εκ του σκοπού του αναγκαίως μετέχουσι και αλλοδαποί, δύναται δια Βασιλικού Δ/τος υποκειμένου εις ανάκλησιν να επιτραπή η συμμετοχή αλλοδαπών εις το διοικητικόν συμβούλιον αυτού κατ’ ίσον αριθμόν προς τους ημεδαπούς. Άρθρ.108.-Επί αλληλοβοηθητικών ή επαγγελματικών σωματείων το μέλος δύναται προς καταβολήν της εισφοράς του να ενάγεται υπό του σωματείου κατά την διαδικασίαν του νόμου ΓπΟΔ΄ της 31 Δεκ. 1911/3 Ιαν. 1912 «περί εκδικάσεως των μεταξύ εργατών και εργοδοτών διαφορών κλπ.» του σωματείου εν τη διαδικασία ταύτη επέχοντος θέσιν εργάτου. Κατά την αυτήν διαδικασίαν ενάγεται το αυτό σωματείον υπό του μέλους ένεκεν αξιώσεως αυτού περί χρηματικής ή άλλης παροχής, του σωματείου επέχοντος θέσιν εργοδότου. 